title: 2011/576/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske agencije za kemikalije za proračunsko leto 2009

text:
               27.9.2011

               SL

               Uradni list Evropske unije

               L 250/150

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske agencije za kemikalije za proračunsko leto 2009
   (2011/576/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za kemikalije za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za kemikalije za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 1907/2006 Evropskega parlamenta in Sveta (3) o Evropski agenciji za kemikalije, in zlasti člena 97 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0127/2011),

               1.

               podeli razrešnico izvršnemu direktorju Evropske agencije za kemikalije glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za kemikalije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 34.

      (2)  UL L 248, 16.9.2002, str. 1.

      (3)  UL L 396, 30.12.2006, str. 1.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/151

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Evropske agencije za kemikalije za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za kemikalije za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za kemikalije za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 1907/2006 Evropskega parlamenta in Sveta (3) o Evropski agenciji za kemikalije, in zlasti člena 97 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0127/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je bilo leto 2009 drugo leto delovanja Evropske agencije za kemikalije,

               C.

               ker je Parlament 5. maja 2010 izvršnemu direktorju agencije podelil razrešnico glede izvrševanja proračuna agencije za proračunsko leto 2008 (5) in v resoluciji, ki spremlja sklep o razrešnici, med drugim:

                           —

                           opozoril na dejstvo, da je Računsko sodišče poudarilo, da je prišlo do zamud pri operativnih dejavnostih, in sicer zaradi težav pri uvajanju informacijskega sistema in pomanjkanja usposobljenih delavcev,

                           —

                           izrazil zadovoljstvo z uspešnim prvim letom delovanja Evropske agencije za kemikalije, pri čemer je bila v letu 2007 za proračunsko upravljanje agencije odgovorna Komisija (GD za podjetništvo in industrijo),

               D.

               ker je proračun agencije za proračunsko leto 2009 znašal 70 400 000 EUR, kar je za 6 % več kot v proračunskem letu 2008;

               1.

               ugotavlja, da je bila agencija v letu 2008 financirana iz subvencije Skupnosti v višini 62 200 000 EUR v skladu s členom 185 finančne uredbe in v manjši meri iz pristojbin, ki jih plača industrija za registracijo kemikalij v skladu z uredbo REACH (Uredba (ES) št. 1907/2006);

               2.

               poudarja dejstvo, da je večina prihodkov agencije v letu 2009 izvirala iz letne subvencije iz splošnega proračuna Unije, ki se je v primerjavi z letom 2008 (62 600 000 EUR) povečal za 4 000 000 EUR, in iz taks v višini 2 200 000 EUR; ugotavlja, da se takse iz REACH IT prejemajo od podjetij, ki se morajo registrirati in prijaviti v okviru uredbe REACH;

               3.

               ugotavlja, da je povečanje naslova 3 (Odhodki iz poslovanja) večinoma nastalo zaradi povečanja stroškov razvoja programske opreme, saj so bile potrebne večje naložbe za okrepitev sestave sistema REACH IT in za dodatni razvoj celovite ocene kemijske varnosti in instrumenta za poročanje o kemijski varnosti;

               4.

               v zvezi s tem ugotavlja, da je agencija prenesla 29 % vseh sredstev (20 000 000 EUR) zaradi sklepanja pogodb za velike projekte, povezane s pripravami na prvi rok za registracijo, ki niso bile sklenjene do konca leta 2009; predlaga, da se delež prenosov zmanjša in tako upošteva načelo enoletnosti;

      Uspešnost

               5.

               pozdravlja pobudo agencije, ki je v razpredelnici, priloženi poročilu Računskega sodišča za leto 2009, predstavila primerjavo dejavnosti, izvedenih v letih 2008 in 2009, kar organu za podelitev razrešnice omogoča, da učinkoviteje ovrednoti njeno uspešnost in jo primerja z letom prej; ugotavlja, da je agencija povečala število izpolnjenih registracijskih kartotek (500 v letu 2009 in 70 v letu 2008) in poizvedb (1 000 v letu 2009 in 250 v letu 2008); poleg tega ugotavlja, da se je povečalo tudi število opravljenih pregledov skladnosti (14 v letu 2009 in 1 v letu 2008) ter število predlogov za uskladitev razvrščanja in označevanja (30 v letu 2009 in 14 v letu 2008);

               6.

               izraža zadovoljstvo z uspešnim drugim letom delovanja Evropske agencije za kemikalije, pri čemer je bila v letu 2007 za proračunsko upravljanje agencije odgovorna Komisija (GD za podjetništvo in industrijo); posebej poudarja, da je tekoča in dokaj hitra vzpostavitev agencije predvsem povezana z učinkovito podporo, ki jo je zagotovil matični generalni direktorat, z izmenjavami izkušenj s podobnimi agencijami, in zagotavljanje močne podpore s strani države gostiteljice;

               7.

               pozdravlja pobudo agencije, da se bo bolj posvetila strankam in izboljšala postopke povratnih informacij; še posebej čestita agenciji, da je v letu 2009 izvedla mnenjsko raziskavo med interesnimi skupinami in razširila podporne dejavnosti za industrijo (na primer telefonsko svetovanje za glavna podjetja, ki registrirajo kemikalije, delavnice, srečanja mrež, javne posvete itd.);

               8.

               zahteva, da Računsko sodišče opravi revizije uspešnosti poslovanja agencije;

      Prenos proračunskih sredstev

               9.

               poziva agencijo, naj še naprej izboljšuje načrtovanje in spremljanje javnih naročil in proračunskega poslovodenja, da bi zmanjšala obseg sredstev, ki jih je treba prenesti v naslednje proračunsko leto; ugotavlja, da je Računsko sodišče poročalo o prenosu proračunskih sredstev v znesku 20 000 000 EUR (29 % celotnega proračuna agencije) v proračunsko leto 2010, pri čemer 88 % tega zneska ustreza dejavnostim, ki ob koncu leta še niso bile izvedene (oziroma v nekaterih primerih blagu, ki še ni bilo dobavljeno); ugotavlja še, da je bilo 5 % proračunskih sredstev (3 000 000 EUR) preklicanih;

               10.

               vseeno pozdravlja zavezo agencije, da bo v proračunskem letu 2010 znesek prenesenih obveznosti zmanjšala na manj kot 20 %, znesek preklicanih sredstev pa na precej nižjo raven kot v letu 2008; agencijo pa poziva, naj organ za podelitev razrešnice obvešča o novostih v zvezi s tem;

      Človeški viri

               11.

               ugotavlja, da se je skupno število delovnih mest v kadrovskem načrtu povečalo za 47 % v primerjavi z letom 2008; pozdravlja dejstvo, da je ob koncu leta agencija dosegla 90-odstotno uresničitev kadrovskega načrta; kljub temu poudarja, kako pomembno je, da agencija še naprej spremlja izvrševanje proračuna in uresničevanje kadrovskega načrta;

      Notranja revizija

               12.

               čestita agenciji, ker je vzpostavila svoj oddelek za notranjo revizijo, ki bo opravljal notranje revizije in izvršnemu direktorju v neodvisnih mnenjih in priporočilih svetoval o obvladovanju tveganj in kontrolnih sistemih;

               13.

               je seznanjen s tem, da je služba za notranjo revizijo dokončni strateški revizijski načrt za obdobje 2010–2012 predložila 1. decembra 2009 (tri leta na nepretrgani osnovi, vsakoletne posodobitve); zato poziva izvršnega direktorja agencije, naj organ za podelitev razrešnice obvesti o vsebini tega revizijskega načrta;

               14.

               poziva agencijo, naj organ za podelitev razrešnice obvesti o ukrepih za izboljšanje kontrolnega sistema, ki jih je sprejela, predvsem ukrepih za izboljšanje finančnih poti, delovnih procesov, revizij, akcijskih načrtov in ocen tveganja;

               15.

               spodbuja agencijo, naj učinkovito poskrbi, da:

                           —

                           bodo na voljo vse komponente za sprejemanje finančnih odločitev (npr. standardne oblike delovnega formata in finančnih odločitev),

                           —

                           bodo informacije, potrebne na posameznih ravneh znotraj organizacije, ustrezno opredeljene in posredovane,

                           —

                           bodo v delovnem programu vsa razpoložljiva proračunska sredstva,

                           —

                           bodo dokumenti o finančnih postopkih in kontrolni seznami dokončani in posodobljeni;

               16.

               glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem upravljanju in nadzoru agencij.

      (1)  UL C 338, 14.12.2010, str. 34.

      (2)  UL L 248, 16.9.2002, str. 1.

      (3)  UL L 396, 30.12.2006, str. 1.

      (4)  UL L 357, 31.12.2002, str. 72.

      (5)  UL L 252, 25.9.2010, str. 146.

      (6)  Sprejeta besedila, P7_TA(2011)0163 (glej stran 269 tega Uradnega lista).


title: Sklep Sveta z dne 29. aprila 1999 o sklenitvi Sporazuma o spremembi Sporazuma o znanstvenem in tehnološkem sodelovanju med Evropsko skupnostjo in Avstralijo

text:
Pomembno pravno obvestilo

|

31999D0510

Uradni list L 195 , 28/07/1999 str. 0031 - 0031

		Sklep Svetaz dne 29. aprila 1999o sklenitvi Sporazuma o spremembi Sporazuma o znanstvenem in tehnološkem sodelovanju med Evropsko skupnostjo in Avstralijo(1999/510/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 130m Pogodbe, v zvezi s členom 228(2), prvim stavkom, in prvim pododstavkom člena 228(3) Pogodbe,ob upoštevanju predloga Komisije,ob upoštevanju mnenja Evropskega parlamenta [1],(1) ker je Svet s Sklepom 27. junija 1994 [2] odobril sklenitev Sporazuma o znanstvenem in tehnološkem sodelovanju med Evropsko skupnostjo in Avstralijo;(2) ker je Svet s Sklepom 24. septembra 1998 pooblastil Komisijo, da se pogaja o spremembi zgoraj omenjenega sporazuma zgolj na področjih sodelovanja, omenjenih v členu 4 tega sporazuma, v skladu s postopki določenimi v členu 11(2) tega sporazuma;(3) Ker je Svet s Sklepom 29. marca 1999 odobril podpis spremenjenega Sporazuma;(4) ker je treba spremenjeni Sporazum sprejeti,SKLENIL:Člen 1Sporazum o spremembi Sporazuma o znanstvenem in tehnološkem sodelovanju med Evropsko skupnostjo in Avstralijo se odobri.Besedilo spremenjenega Sporazuma je priloženo temu sklepu.Člen 2V skladu s členom 11 Sporazuma o znanstvenem in tehnološkem sodelovanju med Evropsko skupnostjo in Avstralijo predsednik Sveta uradno obvesti, da so s strani Skupnosti končani postopki za začetek veljavnosti priloženega spremenjenega Sporazuma.V Luxembourgu, 29. aprila 1999Za SvetPredsednikW. Müller[1] Mnenje, podano 14. aprila 1999 (še neobjavljeno v Uradnem listu).[2] UL L 188, 22.7.1994, str. 17.--------------------------------------------------


title: Sklep Političnega in varnostnega odbora (SZVP) 2015/955 z dne 16. junija 2015 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa EUTM MALI/3/2014 (EUTM MALI/2/2015)

text:
               20.6.2015

               SL

               Uradni list Evropske unije

               L 156/20

         SKLEP POLITIČNEGA IN VARNOSTNEGA ODBORA (SZVP) 2015/955
   z dne 16. junija 2015
   o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa EUTM MALI/3/2014 (EUTM MALI/2/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 5 Sklepa,
   ob upoštevanju naslednjega:

               (1)

               Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da v skladu s členom 38 Pogodbe o Evropski uniji sprejema ustrezne odločitve glede političnega nadzora in strateškega vodenja EUTM Mali, vključno s sklepom o imenovanju naslednjih poveljnikov misije EU.

               (2)

               PVO je 9. oktobra 2014 sprejel Sklep EUTM MALI/3/2014 (2) o imenovanju brigadnega generala Alfonsa GARCÍE-VAQUERO PRADALA za poveljnika misije EU za EUTM Mali.

               (3)

               Nemčija je 17. marca 2015 za novega poveljnika misije EU za EUTM Mali predlagala imenovanje brigadnega generala Franza Xaverja PFRENGLEJA, da zamenja brigadnega generala Alfonsa GARCÍO-VAQUERO PRADALA.

               (4)

               Vojaški odbor EU je predlog podprl.

               (5)

               Sklep EUTM MALI/3/2014 bi bilo zato treba razveljaviti.

               (6)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Brigadni general Franz Xaver PFRENGLE je z 28. julijem 2015 imenovan za poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali).
   Člen 2
   Sklep EUTM MALI/3/2014 se razveljavi.
   Člen 3
   Ta sklep začne veljati 28. julija 2015.

      V Bruslju, 16. junija 2015

            Za Politični in varnostni odbor

            Predsednik

         W. STEVENS

      (1)  UL L 14, 18.1.2013, str. 19.

      (2)  Sklep Političnega in varnostnega odbora EUTM MALI/3/2014 z dne 9. oktobra 2014 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali) (UL L 300, 18.10.2014, str. 49).


title: Sklep Sveta z dne 27. junija 1985 o dopolnitvi Priloge IV h Konvenciji o zaščiti Rena pred kemičnim onesnaževanjem v zvezi s kadmijem

text:
Avis juridique important

|

31985D0336

Official Journal L 175 , 05/07/1985 P. 0036 - 0039 Finnish special edition: Chapter 11 Volume 11 P. 0221  Spanish special edition: Chapter 15 Volume 6 P. 0005  Swedish special edition: Chapter 11 Volume 11 P. 0221  Portuguese special edition Chapter 15 Volume 6 P. 0005

Sklep Svetaz dne 27. junija 1985o dopolnitvi Priloge IV h Konvenciji o zaščiti Rena pred kemičnim onesnaževanjem v zvezi s kadmijem(85/336/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora,ker je s Sklepom Sveta 77/586/EGS z dne 25. julija 1977 [3] Skupnost odobrila Konvencijo o zaščiti Rena pred kemičnim onesnaževanjem, v nadaljnjem besedilu "Kemijska konvencija", in Dodatni sporazum k Sporazumu, podpisanem v Bernu 29. aprila 1963, glede Mednarodne komisije za zaščito Rena pred onesnaževanjem, v nadaljnjem besedilu "Mednarodna komisija";ker v skladu s členom 5 Kemijske konvencije Mednarodna komisija predlaga mejne vrednosti za izpust določenih snovi v površinske vode povodja Rena s spremembami Priloge IV Kemijske konvencije; ker je v skladu s členom 14 Kemijske konvencije nujno soglasno sprejetje pogodbenic za začetek veljavnosti teh sprememb;ker je Mednarodna komisija določila mejne vrednosti za kadmij v obliki predloga, oblikovanega za dopolnitev Priloge IV Kemijske konvencije;ker Direktiva 83/513/EGS [4] določa mejne vrednosti za izpust kadmija v vodno okolje Skupnosti; ker so te mejne vrednosti enake kot tiste, določene v predlogu Mednarodne komisije;ker je zaželeno, da Skupnost, kot pogodbenica Kemijske konvencije, sprejme zgoraj navedeni predlog,SKLENIL NASLEDNJE:Člen 1Predlog Mednarodne komisije za zaščito Rena pred kemičnim onesnaževanjem, ki je v zvezi s kadmijem namenjen dopolniti Prilogo IV Konvencije o zaščiti Rena pred kemičnim onesnaževanjem, se s tem sprejme v imenu Evropske gospodarske Skupnosti.Besedilo predloga se priloži temu sklepu.Člen 2Predsednik Sveta skladno s postopki, določenimi v Kemijski konvenciji, obvesti Vlado Švicarske konfederacije o sprejetju predloga iz člena 1.V Luxembourgu, 27. junija 1985Za SvetPredsednikA. BiondiPRILOGAPredlog Mednarodne komisije za zaščito Rena pred onesnaževanjem o dopolnitvi Priloge IV h Konvenciji o zaščiti Rena pred kemičnim onesnaževanjem, podpisane v Bonnu 3. decembra 1976Mednarodna komisija za zaščito Rena pred onesnaževanjem,ob upoštevanju Konvencije o zaščiti Rena pred kemičnim onesnaževanjem, podpisane v Bonnu 3. decembra 1976,ob upoštevanju zlasti členov 3, 4, 5 in 14 Konvencije,predlaga pogodbenicam Konvencije, da se Priloga IV h Konvenciji z dne 3. decembra 1976 glede kadmija dopolni, kot sledi:Snov ali skupina snovi Izvor Mejna vrednost, izražena kot maksimalna koncentraciji snovi Mejna vrednost, izražena kot emisijski faktor Rok za obstoječe izpuste Opombe1 2 3 4 5 6Kadmij 1. Pridobivanje cinka iz rude, rafiniranje svinca in cinka, proizvodnja kadmija in neželeznih kovin Mesečno povprečje 0,2 miligrama kadmija na liter odpadne vode 1.1.1989 1 2 3 4Za obstoječe izpuste je veljavna začasna mejna vrednost 0,3 miligrama kadmija na liter odpadne vode, izražena kot mesečno povprečje. 1.1.19862. Proizvodnja kadmijevih spojin Mesečno povprečje 0,2 miligrama kadmija na liter odpadne vode (5) 1.1.1989 1 2 3Za obstoječe izpuste je veljavna začasna mejna vrednost 0,5 miligrama kadmija na liter odpadne vode, izražena kot mesečno povprečje. Za obstoječe izpuste je veljavna začasna mejna vrednost 0,5 kilograma kadmija na tono kadmija, uporabljenega v proizvodnji, kot mesečno povprečje. 1.1.19863. Proizvodnja pigmentov Mesečno povprečje 0,2 miligrama kadmija na liter odpadne vode (5) 1. 1. 1989 1 2 3Za obstoječe izpuste je veljavna začasna mejna vrednost 0,5 miligrama kadmija na liter odpadne vode, izražena kot mesečno povprečje. Za obstoječe izpuste je veljavna začasna mejna vrednost 0,3 kilograma kadmija na tono kadmija, uporabljenega v proizvodnji kot mesečno povprečje. 1.1.19864. Proizvodnja stabilizatorjev Mesečno povprečje 0,2 miligrama kadmija na liter odpadne vode (5) 1.1.1989 1 2 3Za obstoječe izpuste je veljavna začasna mejna vrednost 0,5 miligrama kadmija na liter odpadne vode, izražena kot mesečno povprečje. Za obstoječe izpuste je veljavna začasna mejna vrednost 0,5 kilograma kadmija na tono kadmija, uporabljenega v proizvodnji, kot mesečno povprečje. 1. 1.1986Snov ali skupina snovi Izvor Mejna vrednost izražena kot maksimalna koncentracija snovi Mejna vrednost izražena kot emisijski factor Rok za obstoječe izpuste Opombe1 2 3 4 5 6Kadmij (nadaljevanje) 5. Proizvodnja primarnih in sekundarnih baterij Mesečno povprečje 0,2 miligrama kadmija na liter odpadne vode (5) 1.1.1989 1 2 3Za obstoječe izpuste je veljavna začasna mejna vrednost 0,5 miligrama kadmija na liter odpadne vode, izražena kot mesečno povprečje. Za obstoječe izpuste je veljavna začasna mejna vrednost 1,5 kilograma kadmija na tono kadmija, uporabljenega v proizvodnji, kot mesečno povprečje. 1.1.19866. Galvanizacija Mesečno povprečje 0,2 miligrama kadmija na liter odpadne vode (5) 1.1.1989 1 2 3 6Za obstoječe izpuste je veljavna začasna mejna vrednost 0,5 miligrama kadmija na liter odpadne vode, izražena kot mesečno povprečje. Za obstoječe izpuste je veljavna začasna mejna vrednost 0,3 kilograma kadmija na tono kadmija, uporabljenega v proizvodnji, kot mesečno povprečje. 1.1.19867. Proizvodnja fosforjeve kisline in/ali fosfatnih gnojil iz fosfatne rude 1 2 3 7Mejne vrednosti za druge industrijske panoge bo Mednarodna komisija, če bo potrebno, določila kasneje. Medtem bodo vlade v okviru svojih pristojnosti določile emisijske standarde za odvajanje kadmija v skladu s členoma 3 in 4 Konvencije. Ti standardi morajo upoštevati najboljša razpoložljiva sredstva in ne smejo biti manj strogi od najbolj primerljivih mejnih vrednosti v zgornji tabeli. V skladu s členoma 14 in 19 Konvencije bodo ukrepi, določeni v zgornji tabeli, začeli veljati takrat, ko jih pogodbenice Konvencije soglasno sprejmejo. Države pogodbenice notificirajo njihovo sprejetje vladi Švicarske konfederacije, ki potrdi prejem notifikacije.(1) Mejne vrednosti, navedene v zgornjih stolpcih, se nanašajo na določitev kadmija v nefiltriranem vzorcu. Uporabljajo se za celotno vsebnost kadmija (raztopljeni in neraztopljeni) v vseh odpadnih vodah, ki nastanejo v proizvodnem procesu na lokaciji proizvodnih objektov.Če se odpadna voda, ki vsebuje kadmij, čisti zunaj industrijskega obrata v čistilni napravi, konstruirani za odstranitev kadmija, vlade lahko dovolijo, da se mejne vrednosti uporabljajo na mestu, kjer se odpadne vode odvajajo iz čistilne naprave.(2) Dnevne mejne vrednosti se dobijo tako, da se mesečne vrednosti iz zgornjih stolpcev pomnožijo z 2.Glede metod merjenja, analize in vzorčenja glej priporočilo Mednarodne komisije z dne 20. junija 1983 v Luxembourgu.(3) V industrijskih sektorjih, kjer so mejne vrednosti izražene hkrati kot maksimalna koncentracija kot tudi emisijski faktor, se morata uporabiti obe. Vendar lahko pristojni organi odobrijo emisijske standarde, ki presegajo veljavno mejno vrednost, izraženo kot maksimalna koncentracija, kadar sta izpolnjena naslednja dva pogoja:(a) količina izpuščene odpadne vode se občutno zmanjša z varčevalnimi ukrepi z vodo; in(b) upošteva se mejna vrednost, izražena kot emisijski faktor.(4) Za industrijski sektor 1, za katerega obstajajo samo mejne vrednosti, izražene v najvišji koncentraciji, mora vlada - v poskusu, da v prihodnje uvede mejne vrednosti, izražene kot emisijski faktor, in da jih uveljavi s 1. januarjem 1989 - Mednarodni komisiji vsaj vsaki dve leti sporočiti ustrezne številke o povprečnih mesečnih količinah dejansko izpuščenega kadmija na tono proizvedenega kadmija v različnih panogah industrijskega sektorja 1.(5) Trenutno je nemogoče določiti mejne vrednosti, izražene kot emisijski faktor. Mednarodna komisija bo predlagala take vrednosti, kjer bo potrebno, v skladu s členom 5 Konvencije. Če Mednarodna komisija ne predlaga mejnih vrednosti, potem se bodo obdržale vrednosti, izražene kot emisijski faktor (ki jih je treba upoštevati od 1. januarja 1986).(6) Ko tehnični in upravni položaj to nujno zahtevata, lahko vlade do 1. januarja 1989 začasno odložijo uporabo mejnih vrednosti za obrate, ki ne odvajajo več kot 10 kilogramov kadmija na leto, kadar skupna prostornina kadi za galvanizirno kopel ni večja od 1,5 m3.(7) Vsebnost kadmija v izpustih iz industrijskega sektorja 7 se lahko opazno zmanjšajo, ko se odstranijo odpadki, ki vsebujejo kadmij. Te odpadke je treba izločiti iz izpustov, kjer je podzemno skladiščenje ali recikliranje možno tako, da se ne poveča nevarnost za okolje. Vendar so lokalne razmere takšne, da vsepovsod ne dovoljujejo takšnega odstranjevanja. Zato se ekonomsko sprejemljive tehnike, ki dopuščajo, da se kadmij sistematično odvzame iz teh izpustov, v teh primerih ne uporabljajo. Nobena mejna vrednost tako ni bila določena za industrijski sektor 7. Glede na velike količine kadmija, ki ga odvaja industrijski sektor 7, bo Mednarodna komisija za ta sektor pripravila predlog mejnih vrednosti takoj, ko bodo na voljo ustrezne metode. Medtem bodo vlade v okviru svojih pristojnosti določale emisijske standarde za odvajanje kadmija v skladu s členoma 3 in 4 Konvencije, pri čemer bodo upoštevale katere koli možnosti odstranjevanja odpadkov, ki vsebujejo kadmij. Pri novih izpustih je treba kadmij odstraniti iz odpadne vode.[1] UL C 16, 17.1.1985, str. 7.[2] UL C 94, 15.4.1985, str. 131.[3] UL L 240, 19.9.1977, str. 35.[4] UL L 291, 24.10.1983, str. 1.


title: Sklep Sveta (EU) 2016/381 z dne 14. marca 2016 o stališču, ki se zastopa v imenu Evropske unije v Odboru za pomorsko inšpekcijo Pariškega memoranduma o soglasju glede nadzora, ki ga opravlja inšpekcija za varnost plovbe

text:
               17.3.2016

               SL

               Uradni list Evropske unije

               L 72/53

         SKLEP SVETA (EU) 2016/381
   z dne 14. marca 2016
   o stališču, ki se zastopa v imenu Evropske unije v Odboru za pomorsko inšpekcijo Pariškega memoranduma o soglasju glede nadzora, ki ga opravlja inšpekcija za varnost plovbe
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 100 in člena 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Pomorsko varnost, pomorsko zaščito, preprečevanje onesnaževanja ter bivalne in delovne razmere na ladjah je mogoče učinkovito izboljšati z občutnim zmanjšanjem števila podstandardnih ladij v vodah pod jurisdikcijo držav članic in z dosledno uporabo zadevnih konvencij ter mednarodnih kodeksov in resolucij.

               (2)

               Za spremljanje usklajenosti ladij z mednarodnimi standardi za varnost, zaščito, preprečevanje onesnaževanja ter bivalne in delovne razmere na ladjah so odgovorne predvsem države zastave, za vzdrževanje razmer na ladji in opreme pa so po pregledu za zagotavljanje skladnosti z zahtevami konvencij odgovorne ladijske družbe. Vendar nekatere države zastave niso izvajale in uporabljaje teh mednarodnih standardov.

               (3)

               Zato bi se morali proti podstandardnemu ladjevju boriti tudi tako, da bi država pristanišča zagotavljala tudi spremljanje usklajenosti z mednarodnimi standardi za varnost, zaščito, preprečevanje onesnaževanja ter bivalne in delovne razmere na ladjah, ob upoštevanju, da inšpekcijski pregledi pomorske inšpekcije niso pregledi, namenjeni izdaji spričeval, in da ustrezni zapisniki inšpekcije niso spričevala o sposobnosti ladje za plovbo. Usklajen pristop obalnih držav članic Unije k učinkovitemu izvrševanju navedenih mednarodnih standardov za ladje, ki plujejo v vodah pod njihovo jurisdikcijo in uporabljajo njihova pristanišča, bi moral onemogočiti izkrivljanje konkurence.

               (4)

               V Direktivi 2009/16/ES Evropskega parlamenta in Sveta (1) je določen sistem pomorske inšpekcije Unije, s čimer se je prenovila in okrepila prejšnja zakonodaja Unije na tem področju, ki velja od leta 1995. Sistem Unije temelji na predhodno obstoječi strukturi Pariškega memoranduma o soglasju glede nadzora, ki ga opravlja inšpekcija za varnost plovbe (v nadaljnjem besedilu: PMoU), ki je bil podpisan 26. januarja 1982 v Parizu.

               (5)

               Kar zadeva države članice Unije, se nekateri postopki, instrumenti in dejavnosti PMoU z Direktivo 2009/16/ES dejansko uvajajo v področje uporabe prava Unije. Na podlagi navedene Direktive postanejo nekatere odločitve, ki jih sprejme ustrezni pristojni organ PMoU, zavezujoče za države članice Unije.

               (6)

               Odbor za pomorsko inšpekcijo (v nadaljnjem besedilu: PSCC) PMoU se sestaja letno in med razpravami odloča o nekaterih vprašanjih s pravnim učinkom.

               (7)

               V skladu s členom 218(9) Pogodbe o delovanju Evropske unije (PDEU) mora Svet na predlog Komisije s sklepom sprejeti stališče, ki se zastopa v imenu Unije v organu, ustanovljenem s sporazumom, kadar ta organ sprejema akte s pravnim učinkom.

               (8)

               Ker je zaradi notranjih pravil PMoU težko za vsako posamezno zasedanje PSCC v skladu s členom 218(9) PDEU pravočasno določiti stališče, ki se zastopa v imenu Unije, je v tem primeru učinkovito takšna stališča, ki jih sestavljajo vodilna načela in usmeritve, določiti za več let, skupaj z njimi pa tudi okvir za vsakoletno določitev stališča Unije. Poleg tega se teme, obravnavane na posameznih zasedanjih PSCC, večinoma nanašajo na vprašanja pomorske inšpekcije, ki jih na splošno ureja en sam pravni akt Unije, in sicer Direktiva 2009/16/ES. Ker torej za PMoU veljajo posebne okoliščine, je mogoče določiti splošno stališče, ki se v imenu Evropske unije zastopa na več takšnih zasedanjih.

               (9)

               Unija ni pogodbenica PMoU. Svet mora zato pooblastiti države članice, da delujejo v skladu s stališčem, ki se zastopa v imenu Unije, in da se strinjajo s tem, da jih bodo sklepi PSCC zavezovali.

               (10)

               Za sedanjo metodo priprave belega, sivega in črnega seznama držav zastav se je pokazalo, da ima nesorazmerne in neželene posledice za države zastav z majhnimi flotami. Na drugi strani se je sicer oblikovala alternativna metoda izračuna, vendar počasi. Zato bi bilo treba pospešiti oblikovanje alternativne metode, ki bi bila pravičnejša.

               (11)

               Tehnične razprave in sodelovanje s tretjimi državami članicami PMoU v PSCC so zelo pomembne za učinkovitost in dobro delovanje PMoU.

               (12)

               Ta sklep bi moral zajemati obdobje od 2016 do 2019 –

         SPREJEL NASLEDNJI SKLEP:
   Člen 1
   Stališče, ki se zastopa v imenu Evropske unije na letnih zasedanjih PSCC PMoU, ko je navedeni organ pozvan, da sprejme sklepe s pravnim učinkom, je določeno v Prilogi I.
   Člen 2
   Stališče Unije, ki se zastopa na letnih zasedanjih PSCC PMoU, se vsakoletno določa v skladu s Prilogo II.
   Člen 3
   Države članice, ki jih zavezuje PMoU, delujejo v skladu s stališčem, ki se zastopa v imenu Unije, kot je navedeno v členu 1, pri čemer nastopajo skupaj in v interesu Unije.
   Člen 4
   Ta sklep začne veljati 1. aprila 2016.
   Veljati preneha 31. decembra 2019.

      V Bruslju, 14. marca 2016

            Za Svet

            Predsednik

         M.H.P. VAN DAM

      (1)  Direktiva 2009/16/ES Evropskega parlamenta in Sveta z dne 23. aprila 2009 o pomorski inšpekciji države pristanišča (UL L 131, 28.5.2009, str. 57).

      PRILOGA I

         STALIŠČE, KI SE ZASTOPA V IMENU UNIJE V ODBORU ZA POMORSKO INŠPEKCIJO PARIŠKEGA MEMORANDUMA O SOGLASJU GLEDE NADZORA, KI GA OPRAVLJA INŠPEKCIJA ZA VARNOST PLOVBE

         Vodilna načela

      Države članice, ki jih zavezuje PMoU, v PSCC PMoU nastopajo skupaj in v interesu Unije ter:

                  (a)

                  delujejo v skladu s cilji Direktive 2009/16/ES, zlasti za izboljšanje pomorske varnosti, pomorske zaščite, preprečevanja onesnaževanja ter bivalnih in delovnih razmer na ladjah, z občutnim zmanjšanjem števila podstandardnih ladij in z dosledno uporabo ustreznih konvencij ter mednarodnih kodeksov in resolucij;

                  (b)

                  spodbujajo izvajanje usklajenega pristopa članov PMoU k učinkovitemu izvrševanju mednarodnih standardov za ladje, ki plujejo v vodah pod njihovo jurisdikcijo in uporabljajo njihova pristanišča;

                  (c)

                  sodelujejo v okviru PMoU z namenom vzpostavitve celovitega sistema inšpekcijskih pregledov in pravične razdelitve nadzornega bremena, zlasti s sprejetjem letne obveznosti inšpekcijskih pregledov v skladu z dogovorjeno metodologijo iz Priloge 11 k PMoU;

                  (d)

                  delujejo v okviru PMoU, da bi ohranile ustrezne pristojne organe, ki jim, npr. z dodatnim zaposlovanjem, dodelijo potrebno število osebja, zlasti usposobljene inšpektorje za inšpekcijski pregled ladij;

                  (e)

                  zagotovijo, da so ukrepi, sprejeti v okviru PMoU, skladni z mednarodnim pravom, zlasti z ustreznimi konvencijami ter mednarodnimi kodeksi in resolucijami, ki se nanašajo na pomorsko varnost, pomorsko zaščito, preprečevanje onesnaževanja ter bivalne in delovne razmere na ladjah;

                  (f)

                  spodbujajo oblikovanje skupnih pristopov z drugimi organi, ki opravljajo pomorske inšpekcije;

                  (g)

                  zagotavljajo skladnost z drugimi politikami Unije, zlasti na področju zunanjih odnosov, varnosti, okolja in drugih.

         Usmeritve

      Države članice, ki jih zavezuje PMoU, nastopajo skupaj in v interesu Unije, pri čemer si prizadevajo v PMoU podpreti naslednje ukrepe:

                  A.

                  da bi se zagotavljalo vsakoletno nemoteno delovanje sistema pomorske inšpekcije Unije v skladu z Direktivo 2009/16/ES, sprejetje:

                              1.

                              naslednjih elementov rizičnega profila ladij, ki se uporabljajo pri izboru plovil za inšpekcijo:

                                          (a)

                                          beli, sivi in črni seznam zastav v skladu s formulo, ki jo je razvil PMoU in ki je navedena v Prilogi k Uredbi Komisije (EU) št. 801/2010 (1);

                                          (b)

                                          seznam glede na uspešnost za priznane organizacije v skladu z metodologijo, ki jo je PSCC sprejel na 37. zasedanju maja 2004 (točka dnevnega reda 4.5.2);

                                          (c)

                                          povprečna koeficienta pomanjkljivosti in zadržanja za formulo za ugotavljanje uspešnosti družb na podlagi Priloge k Uredbi Komisije (EU) št. 802/2010 (2).

                              2.

                              sprememb ali posodobitev postopkov in smernic PMoU, ki imajo pravni učinek, ki so skladne s cilji Direktive 2009/16/ES, zlasti ciljem izboljšanja pomorske varnosti, pomorske zaščite, preprečevanja onesnaževanja ter bivalnih in delovnih razmer na ladjah.

                  B.

                  čim prej oblikovati alternativno metodo priprave belega, sivega in črnega seznama držav zastav, ki bi bila pravičnejša neodvisno od velikosti flote.

         (1)  Uredba Komisije (EU) št. 801/2010 z dne 13. septembra 2010 o izvajanju člena 10(3) Direktive 2009/16/ES Evropskega parlamenta in Sveta v zvezi z merili države zastave (UL L 241, 14.9.2010, str. 1).

         (2)  Uredba Komisije (EU) št. 802/2010 z dne 13. septembra 2010 o izvajanju člena 10(3) in člena 27 Direktive 2009/16/ES Evropskega parlamenta in Sveta glede uspešnosti družb (UL L 241, 14.9.2010, str. 4).

      PRILOGA II

         VSAKOLETNA DOLOČITEV STALIŠČA, KI SE ZASTOPA V IMENU UNIJE V ODBORU ZA POMORSKO INŠPEKCIJO PARIŠKEGA MEMORANDUMA O SOGLASJU GLEDE NADZORA, KI GA OPRAVLJA INŠPEKCIJA ZA VARNOST PLOVBE

      Pred vsakim letnim zasedanjem PSCC PMoU se sprejmejo potrebni ukrepi, da se v stališčih, ki se izrazijo v imenu Unije, upoštevajo vse ustrezne informacije, poslane Evropski komisiji, kot tudi vsa dokumentacija za razpravo, ki spada v pristojnost Unije v skladu z vodilnimi načeli in usmeritvami iz Priloge I.
      Službe Komisije v ta namen, na podlagi navedenih dognanj in dovolj časa pred zasedanjem odbora PSCC Svetu ali njegovim pripravljalnim telesom v razpravo in odobritev pošljejo pripravljalni dokument, v katerem navedejo podrobnosti predvidenega stališča Unije.


title: 2009/805/ES: Sklep Sveta z dne 19. oktobra 2009 o sklenitvi Sporazuma med Evropsko skupnostjo in Švicarsko konfederacijo o spremembi Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi

text:
               4.11.2009

               SL

               Uradni list Evropske unije

               L 288/22

      SKLEP SVETA

   z dne 19. oktobra 2009
   o sklenitvi Sporazuma med Evropsko skupnostjo in Švicarsko konfederacijo o spremembi Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi
   (2009/805/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 37, 133 in 152(4)(b) v povezavi s prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Komisija je, v imenu Skupnosti, s pogajanji dosegla Sporazum med Evropsko skupnostjo in Švicarsko konfederacijo o spremembi Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi.

               (2)

               Sporazum je bil skupaj s priloženo Sklepno listino v imenu Skupnosti podpisan dne 23. decembra 2008, ob upoštevanju njegove sklenitve v skladu s Sklepom Sveta 2008/979/ES z dne 18. decembra 2008 (1).

               (3)

               Sporazum je treba odobriti –

         SKLENIL:
   Člen 1
   Sporazum med Evropsko skupnostjo in Švicarsko konfederacijo o spremembi Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi (2) se skupaj s priloženo Izjavo in Sklepno listino odobri v imenu Skupnosti.
   Člen 2
   Predsednik Sveta poda, v imenu Skupnosti, uradno obvestilo iz člena 2 Sporazuma (3).
   Člen 3
   Ta sklep se objavi v Uradnem listu Evropske unije.

      V Luxembourgu, 19. oktobra 2009

            Za Svet

            Predsednik

         E. ERLANDSSON

      (1)  UL L 352, 31.12.2008, str. 23.

      (2)  UL L 352, 31.12.2008, str. 24.

      (3)  Generalni sekretariat Sveta objavi v Uradnem listu Evropske unije datum začetka veljavnosti Sporazuma.


title: Odločba Nadzornega organa EFTE št. 02/10/COL z dne 5. januarja 2010 o statusu Norveške glede infekciozne hematopoetske nekroze in virusne hemoragične septikemije ter o razveljavitvi Odločbe Nadzornega organa Efte št. 302/08/COL z dne 21. maja 2008

text:
               24.6.2010

               SL

               Uradni list Evropske unije

               L 157/16

         ODLOČBA NADZORNEGA ORGANA EFTE
   št. 02/10/COL
   z dne 5. januarja 2010
   o statusu Norveške glede infekciozne hematopoetske nekroze in virusne hemoragične septikemije ter o razveljavitvi Odločbe Nadzornega organa Efte št. 302/08/COL z dne 21. maja 2008
   NADZORNI ORGAN EFTE JE –
   OB UPOŠTEVANJU Sporazuma o Evropskem gospodarskem prostoru ter zlasti člena 109 Sporazuma in Protokola 1 k Sporazumu,
   OB UPOŠTEVANJU Sporazuma med državami Efte o ustanovitvi nadzornega organa in sodišča ter zlasti člena 5(2)(d) Sporazuma in Protokola 1 k Sporazumu,
   OB UPOŠTEVANJU akta iz točke 4.1.5a poglavja I Priloge I k Sporazumu EGP,
   Direktiva Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1),
   kakor je bila sprejeta na podlagi Protokola 1 k Sporazumu EGP, in zlasti člena 50 tega akta,
   ob upoštevanju naslednjega:
   Norveška je z dopisom z dne 3. maja 1994 predložila ustrezne utemeljitve za pridobitev statusa odobrene cone na svojem ozemlju glede infekciozne hematopoetske nekroze (IHN) in virusne hemoragične septikemije (VHS) ter nacionalne predpise, ki zagotavljajo izpolnjevanje pogojev, ki jih je treba spoštovati za ohranitev odobrenega statusa.
   Norveška je bila z Odločbo Nadzornega organa Efte št. 71/94/COL priznana kot odobrena celinska in obalna cona za ribe glede IHN in VHS. Ko so 26. novembra 2007 potrdili izbruh VHS v okraju Møre og Romsdal na Norveškem, je bila Odločba št. 71/94/COL, nazadnje spremenjena z Odločbo Nadzornega organa Efte št. 244/02/COL, razveljavljena z Odločbo št. 302/08/COL, s katero je bilo ugotovljeno, da so deli Norveške, navedeni v Prilogi k navedeni odločbi, priznani kot odobrena celinska cona in odobrena obalna cona za ribe glede IHN in VHS.
   Dne 11. julija 2008 je bil potrjen izbruh VHS na obalnem območju Storfjorden na Norveškem. Pristojni organ na Norveškem je obvestil Nadzorni organ o ukrepih, sprejetih za odpravljanje bolezni in preprečitev njene širitve.
   Nadzorni organ je ocenil informacije, ki mu jih je posredoval pristojni organ na Norveškem, in na tej stopnji se zdi, da so bili sprejeti ukrepi primerni. Nadalje je Nadzorni organ o zadevi razpravljal z Evropsko komisijo in na Norveškem ni prišlo do sprememb v zvezi z IHN.
   Nadzorni organ meni, da je treba Norveško z izjemo območij, navedenih v Prilogi, še naprej priznavati kot odobreno celinsko cono in odobreno obalno cono za ribe glede IHN in VHS.
   Ukrepi, določeni v tej odločbi, so v skladu z mnenjem Veterinarskega odbora Efte, ki pomaga Nadzornemu organu Efte –
   SPREJEL NASLEDNJO ODLOČBO:
   Člen 1
   Norveška se z izjemo območij, navedenih v Prilogi, prizna kot odobrena celinska cona in odobrena obalna cona za ribe glede IHN in VHS.
   Člen 2
   Odločba Nadzornega organa Efte št. 302/08/COL z dne 21. maja 2008 o statusu Norveške glede infekciozne hematopoetske nekroze in virusne hemoragične septikemije se razveljavi.
   Člen 3
   Ta odločba začne veljati 5. januarja 2010.
   Člen 4
   Ta odločba je naslovljena na Kraljevino Norveško.
   Člen 5
   Besedilo v angleškem jeziku je edino verodostojno.

      V Bruslju, 5. januarja 2010

            Za Nadzorni organ Efte

         Kurt JÄGER

            Član kolegija

         Xavier LEWIS

            Direktor

      (1)  UL L 328, 24.11.2006, str. 14.

      PRILOGA
      IHN
      Norveška, z izjemo norveškega dela povodij rek Grense Jacobselv in Pasvik in rek, ki tečejo vmes, ter pripadajočega obalnega območja.
      VHS
      Norveška, z izjemo:

                  1.

                  norveškega dela povodij rek Grense Jacobselv in Pasvik in rek, ki tečejo vmes, ter pripadajočega obalnega območja.

                  2.

                  Norveška, z izjemo obalnih območij Storfjorden (občine Ørskog, Sykkylven, Stordal, Stranda and Norddal), ki jih na zahodu razmeji črta, ki poteka med Rønesetom v občini Sykkylven ter Giljenesetom v občini Ørskog. Del fjorda, ki je vzhodno od črte, vključno s črto plimovanja, ribogojnicami na kopnem, ki uporabljajo morsko vodo pri proizvodnji, ter postajami in nabrežji ribogojnic na fjordu, je izvzet. Predeli povodij, ki imajo rokave na okuženem območju in po vodi navzgor usmerjeno selitev anadromnih rib ter kakršne koli instalacije ribogojnic v anadromnem delu povodja, so prav tako izvzeti iz priznanja statusa odobrene cone.


title: Sklep Evropskega parlamenta (EU) 2016/1581 z dne 28. aprila 2016 o zaključnem računu Agencije za evropski GNSS za proračunsko leto 2014

text:
               14.9.2016

               SL

               Uradni list Evropske unije

               L 246/387

         SKLEP EVROPSKEGA PARLAMENTA (EU) 2016/1581
   z dne 28. aprila 2016
   o zaključnem računu Agencije za evropski GNSS za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Agencije za evropski GNSS za proračunsko leto 2014,

               —

               ob upoštevanju poročila Računskega sodišča o zaključnem računu Agencije za evropski GNSS za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0080/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 912/2010 Evropskega parlamenta in Sveta z dne 22. septembra 2010 o ustanovitvi Agencije za evropski GNSS, razveljavitvi Uredbe Sveta (ES) št. 1321/2004 o vzpostavitvi upravljavskih struktur Evropskega satelitskega radio-navigacijskega sistema in spremembah Uredbe (ES) št. 683/2008 Evropskega parlamenta in Sveta (4), zlasti člena 14,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0112/2016),

               1.

               ugotavlja, da so podatki v končnem zaključnem računu Agencije za evropski GNSS takšni kot v prilogi k poročilu Računskega sodišča;

               2.

               odobri zaključni račun Agencije za evropski GNSS za proračunsko leto 2014;

               3.

               naroči svojemu predsedniku, naj ta sklep posreduje izvršnemu direktorju Agencije za evropski GNSS, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 353.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 276, 20.10.2010, str. 11.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2014/39/EU: Sklep Komisije z dne 27. januarja 2014 o potrditvi priključitve Grčije okrepljenemu sodelovanju na področju prava, ki se uporablja za razvezo in prenehanje življenjske skupnosti

text:
               28.1.2014

               SL

               Uradni list Evropske unije

               L 23/41

      SKLEP KOMISIJE

   z dne 27. januarja 2014
   o potrditvi priključitve Grčije okrepljenemu sodelovanju na področju prava, ki se uporablja za razvezo in prenehanje življenjske skupnosti
   (2014/39/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti členov 328(1) in 331(1) Pogodbe,
   ob upoštevanju Sklepa Sveta 2010/405/EU z dne 12. julija 2010 o odobritvi okrepljenega sodelovanja na področju prava, ki se uporablja za razvezo in prenehanje življenjske skupnosti (1),
   ob upoštevanju Uredbe Sveta (EU) št. 1259/2010 z dne 20. decembra 2010 o izvajanju okrepljenega sodelovanja na področju prava, ki se uporablja za razvezo zakonske zveze in prenehanje življenjske skupnosti (2),
   ob upoštevanju uradnega obvestila Grčije, da se namerava priključiti okrepljenemu sodelovanju na področju prava, ki se uporablja za razvezo in prenehanje življenjske skupnosti,
   ob upoštevanju naslednjega:

               (1)

               Svet je 12. julija 2010 sklenil, da Belgiji, Bolgariji, Nemčiji, Španiji, Franciji, Italiji, Latviji, Luksemburgu, Madžarski, Malti, Avstriji, Portugalski, Romuniji in Sloveniji dovoli vzpostaviti okrepljeno sodelovanje na področju prava, ki se uporablja za razvezo in prenehanje življenjske skupnosti.

               (2)

               Svet je 20. decembra 2010 sprejel Uredbo (EU) št. 1259/2010 o izvajanju okrepljenega sodelovanja na področju prava, ki se uporablja za razvezo zakonske zveze in prenehanje življenjske skupnosti.

               (3)

               Komisija je 21. novembra 2012 sprejela Sklep 2012/714/EU o potrditvi priključitve Litve okrepljenemu sodelovanju na področju prava, ki se uporablja za razvezo in prenehanje življenjske skupnosti (3).

               (4)

               Grčija je z dopisom z dne 14. oktobra 2013, katerega prejem je Komisija evidentirala 15. oktobra 2013, uradno sporočila svojo namero o priključitvi okrepljenemu sodelovanju na področju prava, ki se uporablja za razvezo in prenehanje življenjske skupnosti.

               (5)

               Komisija ugotavlja, da Sklep 2010/405/EU in Uredba (EU) št. 1259/2010 ne predpisujeta nobenih posebnih pogojev za priključitev okrepljenemu sodelovanju na področju prava, ki se uporablja za razvezo in prenehanje življenjske skupnosti, in da bi priključitev Grčije povečala koristi tega okrepljenega sodelovanja.

               (6)

               Priključitev Grčije okrepljenemu sodelovanju na področju prava, ki se uporablja za razvezo in prenehanje življenjske skupnosti, bi bilo zato treba potrditi.

               (7)

               Komisija bi morala za Grčijo za uporabo Uredbe (EU) št. 1259/2010 sprejeti prehodne ukrepe.

               (8)

               Uredba (EU) št. 1259/2010 bi morala v Grčiji začeti veljati dan po objavi tega sklepa v Uradnem listu Evropske unije –

         SPREJELA NASLEDNJI SKLEP:
   Člen 1
   Priključitev Grčije okrepljenemu sodelovanju
   1.   Potrdi se priključitev Grčije okrepljenemu sodelovanju na področju prava, ki se uporablja za razvezo in prenehanje življenjske skupnosti, odobrenemu s Sklepom 2010/405/EU.
   2.   Uredba (EU) št. 1259/2010 se za Grčijo uporablja v skladu s tem sklepom.
   Člen 2
   Informacije, ki jih zagotovi Grčija
   Grčija Komisijo do 29. oktobra 2014 obvesti o morebitnih nacionalnih določbah glede:

               (a)

               veljavnih formalnih zahtev za dogovore o izbiri prava, ki se uporabi, in sicer v skladu s členom 7(2) do (4) Uredbe (EU) št. 1259/2010, in

               (b)

               možnosti izbire prava, ki se uporabi, in sicer v skladu s členom 5(3) Uredbe (EU) št. 1259/2010.

         Člen 3
   Prehodne določbe za Grčijo
   1.   Uredba (EU) št. 1259/2010 se za Grčijo uporablja le za tekoče sodne postopke in vrste dogovorov iz člena 5 Uredbe (EU) št. 1259/2010, sklenjene od 29. julija 2015.
   Vendar za Grčijo učinkuje tudi dogovor o izbiri prava, ki se uporabi, če je sklenjen pred 29. julijem 2015 ter je skladen s členoma 6 in 7 Uredbe Sveta (EU) št. 1259/2010.
   2.   Uredba (EU) št. 1259/2010 v zvezi z Grčijo ne posega v dogovore o izbiri prava, ki se uporabi, sklenjene v skladu s pravom udeležene države članice, pred katere sodiščem se je začel postopek pred 29. julijem 2015.
   Člen 4
   Začetek veljavnosti in uporabe Uredbe (EU) št. 1259/2010 v Grčiji
   Uredba (EU) št. 1259/2010 začne v Grčiji veljati dan po objavi tega sklepa v Uradnem listu Evropske unije.
   Uredba (EU) št. 1259/2010 se za Grčijo uporablja od 29. julija 2015.
   Člen 5
   Začetek veljavnosti
   Ta sklep začne veljati dan po objavi v Uradnem listu Evropske unije.

      V Bruslju, 27. januarja 2014

            Za Komisijo

            Predsednik

         José Manuel BARROSO

      (1)  UL L 189, 22.7.2010, str. 12.

      (2)  UL L 343, 29.12.2010, str. 10.

      (3)  UL L 323, 22.11.2012, str. 18.


title: Sklep Sveta 2012/330/SZVP z dne 25. junija 2012 o spremembi Sklepa 2011/426/SZVP o imenovanju posebnega predstavnika Evropske unije za Bosno in Hercegovino

text:
               26.6.2012

               SL

               Uradni list Evropske unije

               L 165/66

         SKLEP SVETA 2012/330/SZVP
   z dne 25. junija 2012
   o spremembi Sklepa 2011/426/SZVP o imenovanju posebnega predstavnika Evropske unije za Bosno in Hercegovino
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. julija 2011 sprejel Sklep 2011/426/SZVP (1) o imenovanju g. Petra SØRENSENA za posebnega predstavnika Evropske unije (PPEU) za Bosno in Hercegovino. Mandat PPEU se izteče 30. junija 2015.

               (2)

               Sklep 2011/426/SZVP je za PPEU določil referenčni finančni znesek za obdobje od 1. septembra 2011 do 30. junija 2012. Za obdobje od 1. julija 2012 do 30. junija 2013 bi bilo treba določiti nov referenčni finančni znesek.

               (3)

               Svet za zunanje zadeve je v svojih sklepih z dne 10. oktobra 2011 ponovno potrdil zavezo, da se še nadalje okrepi podpora Bosni in Hercegovini. ekipo PPEU bi bilo treba ustrezno okrepiti, da bi imel na razpolago osebje za doseganje take podpore.

               (4)

               Policijska misija Evropske unije (EUPM) v Bosni in Hercegovini se bo zaključila 30. junija 2012. PPEU naj bi prevzel nekatere naloge EUPM, ki jih ima ta na področju pravne države.

               (5)

               PPEU bo svoj mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe.

               (6)

               Sklep 2011/426/SZVP bi zato bilo treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/426/SZVP se spremeni:

               1.

               Člen 3(e) se nadomesti z naslednjim:

                           „(e)

                           skrbeti za uresničevanje prizadevanj Unije v okviru najrazličnejših dejavnosti na področju pravne države, kazenskega pregona in reforme varnostnega sektorja, spodbujati splošno usklajenost Unije ter zagotavljati lokalne politične usmeritve v zvezi z napori pod vodstvom Unije pri podpiranju reforme policije, boju proti organiziranemu kriminalu, prekomejnemu kriminalu in korupciji ter v tej zvezi po potrebi tudi pripravljati ocene in napotke za VP in Komisijo;“.

               2.

               Člen 3(f) se črta.

               3.

               V členu 5(1) se doda naslednji pododstavek:
               „Referenčni finančni znesek za kritje odhodkov, povezanih z mandatom PPEU, za obdobje od 1. julija 2012 do 30. junija 2013 znaša 5 250 000 EUR.“

               4.

               Člen 10 se nadomesti z naslednjim:
               „Člen 10
               Varnost
               V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu s svojimi nalogami in z varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod njegovo neposredno pristojnostjo, zlasti z:

                           (a)

                           vzpostavitvijo posebnega varnostnega načrta misije na podlagi smernic ESZD, ki vključuje posebne ukrepe za fizično varnost, organizacijsko varnost in varnost postopkov v zvezi z misijo, ureja upravljanje varnih premikov osebja na območje misije in znotraj njega ter obvladovanje dogodkov, ki ogrožajo varnost, vključno z načrtom misije za ravnanje v nepredvidenih razmerah in evakuacijo;

                           (b)

                           zagotavljanjem, da je vse osebje, napoteno zunaj Unije, zavarovano za visoko stopnjo tveganja glede na razmere na območju misije;

                           (c)

                           zagotavljanjem, da so vsi člani ekipe PPEU, ki bodo napoteni zunaj Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki jo je ESZD določila za območje misije;

                           (d)

                           zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, ter s pripravljanjem rednih pisnih poročil za Svet, VP in Komisijo o izvajanju teh priporočil in o drugih varnostnih vidikih, in sicer v okviru priprav poročila o napredku in poročila o izvedbi nalog.“

         Člen 2
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2012

            Za Svet

            Predsednica

         C. ASHTON

      (1)  UL L 188, 19.7.2011, str. 30.


title: Sklep Komisije z dne 10. februarja 2016 o instrumentu za begunce v Turčiji in spremembi Sklepa Komisije C(2015) 9500 z dne 24. novembra 2015

text:
               16.2.2016

               SL

               Uradni list Evropske unije

               C 60/3

         SKLEP KOMISIJE
   z dne 10. februarja 2016
   o instrumentu za begunce v Turčiji in spremembi Sklepa Komisije C(2015) 9500 z dne 24. novembra 2015
   (2016/C 60/03)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 210(2) ter člena 214(6) Pogodbe,
   ob upoštevanju naslednjega:

               (1)

               Predstavniki vlad držav članic so decembra 2015 in januarja 2016 razpravljali o financiranju mehanizma usklajevanja – instrumenta za begunce v Turčiji. 3. februarja 2016 so dosegli „Skupni dogovor med državami članicami EU in Komisijo o vzpostavitvi okvira upravljanja in pogojev za instrument za pomoč beguncem v Turčiji“ (v nadaljnjem besedilu: skupni dogovor).

               (2)

               Komisija je seznanjena z izraženimi namerami držav članic, da prispevajo 2 000 000 000 EUR od skupnega zneska 3 000 000 000 EUR. Postopno zagotavljanje pomoči je pogojeno z izvajanjem dogovora med Evropsko unijo in Republiko Turčijo, da bosta z usklajenimi ukrepi za reševanje kriznih razmer okrepili sodelovanje pri podpori Sircem, ki uživajo začasno zaščito, in upravljanju migracij (v nadaljnjem besedilu: skupni akcijski načrt EU in Turčije). Sklepi v zvezi s humanitarno pomočjo in dejavnosti za njeno zagotavljanje se bodo izvajali v skladu z Uredbo Sveta (ES) št. 1257/96 (1) in načeli, določenimi v Evropskem soglasju o humanitarni pomoči (2).

               (3)

               Posamezni finančni prispevki držav članic bodo vključeni v proračun Unije kot zunanji namenski prejemki v skladu s členom 21(2)(b) Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3). Komisiji, ki ravna v imenu Unije, se kot izključno odgovorni za izvrševanje proračuna Unije v skladu s členom 317 PDEU uradno predložijo potrdila o finančnih prispevkih držav članic. Po uradni predložitvi potrdil o finančnih prispevkih se lahko dajo na voljo odobritve za prevzem obveznosti v skladu s členom 7(2) Delegirane uredbe Komisije (EU) št. 1268/2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (4). Posamezna potrdila o finančnih prispevkih bodo temeljila na enotni predlogi, ki jo bo mogoče po potrebi prilagajati glede na specifične potrebe.

               (4)

               Na podlagi skupnega dogovora in s ciljem zagotovitve višje stopnje učinkovitosti in usklajevanja pri izvajanju instrumenta za begunce v Turčiji je treba ustrezno spremeniti Sklep Komisije C(2015) 9500 –

         SKLENILA:
   Člen 1
   Sklep Komisije C(2015) 9500 se spremeni:

               1.

               uvodne izjave Sklepa Komisije C(2015) 9500 se spremenijo:

                           —

                           uvodna izjava 9 se nadomesti z naslednjim besedilom:

                                          „(9)

                                          Splošni cilj instrumenta za begunce v Turčiji je usklajevati in usmerjati dejavnosti, financirane iz proračuna Unije in z dvostranskimi prispevki držav članic, da bi se povečala učinkovitost in dopolnjevanje podpore, ki se zagotavlja beguncem in gostiteljskim skupnostim v Turčiji.“;

                           —

                           uvodna izjava 11 se nadomesti z naslednjim besedilom:

                                          „(11)

                                          Instrumenti EU, ki se trenutno uporabljajo za odziv na sirsko krizo, kot so evropski instrument sosedstva (ENI) (5), instrument za financiranje razvojnega sodelovanja (DCI) (6), instrument za predpristopno pomoč (IPA II) (7), instrument za prispevanje k stabilnosti in miru (IcSP) (8) ter finančna sredstva na podlagi Uredbe Sveta (ES) št. 1257/96 o humanitarni pomoči (9), lahko prispevajo k instrumentu za begunce v Turčiji v mejah iz večletnega finančnega okvira za obdobje 2014–2020. Vsa humanitarna pomoč iz instrumenta za begunce v Turčiji se upravlja in zagotavlja ob polnem spoštovanju humanitarnih načel in Evropskega soglasja o humanitarni pomoči (10).“;

                           —

                           uvodna izjava 13 se nadomesti z naslednjim besedilom:

                                          „(13)

                                          V skladu s ‚Skupnim dogovorom med državami članicami EU in Komisijo o vzpostavitvi okvira upravljanja in pogojev za instrument za begunce v Turčiji‘ (v nadaljnjem besedilu: skupni dogovor), doseženim 3. februarja 2016, je Komisija seznanjena z izraženimi namerami držav članic, da prispevajo 2 000 000 000 EUR od skupnega zneska 3 000 000 000 EUR. Postopno zagotavljanje pomoči je pogojeno z izpolnjevanjem obveznosti Turčije iz skupnega akcijskega načrta EU in Turčije. Sklepi v zvezi s humanitarno pomočjo in dejavnosti za njeno zagotavljanje se bodo izvajali v skladu z Uredbo Sveta (ES) št. 1257/96 (11) in načeli, določenimi v Evropskem soglasju o humanitarni pomoči (12).“;

                           —

                           uvodna izjava 14 se črta;

                           —

                           uvodna izjava 15 postane uvodna izjava 14 in se nadomesti z naslednjim besedilom:

                                          „(14)

                                          V skladu s skupnim dogovorom bodo finančni prispevki držav članic vključeni v proračun Unije kot zunanji namenski prejemki v skladu s členom 21(2)(b) Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (13). Komisija kot izključno odgovorna za izvrševanje proračuna Unije v skladu s členom 317 PDEU v imenu Unije prejme posamezna potrdila o finančnih prispevkih vsake države članice na podlagi člena 7(2) Delegirane uredbe Komisije (EU) št. 1268/2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (14). Posamezna potrdila o finančnih prispevkih bodo temeljila na enotni predlogi, ki jo bo mogoče po potrebi prilagajati glede na specifične potrebe. Vsaka posamezna država članica Komisiji pošlje podpisano potrdilo o prispevkih s časovnim razporedom prispevkov, Komisija pa potrdi prejem.“;

               2.

               členi Sklepa Komisije C(2015) 9500 se spremenijo:

                           —

                           naslov člena 1 se nadomesti z naslednjim besedilom:

                              „Vzpostavitev instrumenta za begunce v Turčiji“;

                           —

                           člen 1 se nadomesti z naslednjim besedilom:

                              „S tem sklepom se vzpostavlja mehanizem usklajevanja – instrument za begunce v Turčiji (v nadaljnjem besedilu: instrument) – da bi se zagotovila podpora tej državi za zadostitev nujnih humanitarnih in razvojnih potreb beguncev in njihovih gostiteljskih skupnosti ter pomoč nacionalnim in lokalnim organom pri obvladovanju pritoka beguncev ter spoprijemanju z njegovimi posledicami.“;

                           —

                           v členu 3 se spremeni odstavek 1:

                              „Instrument usklajuje dejavnosti Unije in držav članic z določanjem prioritet in instrumentov, ki se uporabijo za učinkovito izvajanje dejavnosti, v skladu z mehanizmom iz člena 5 tega sklepa.“;

                           —

                           v členu 3 se odstavek 2 nadomesti z naslednjim besedilom:
                           „V okviru instrumenta se usklajuje zagotavljanje humanitarne, razvojne in druge pomoči za begunce in gostiteljske skupnosti ter nacionalne in lokalne organe pri obvladovanju pritoka beguncev ter spoprijemanju z njegovimi posledicami.
                           Vrste dejavnosti, ki se usklajujejo v okviru instrumenta, so lahko med drugim:

                                       (a)

                                       zagotavljanje humanitarne pomoči beguncem;

                                       (b)

                                       podpiranje vključevanja v trg dela, dostopa do izobraževanja in socialnega vključevanja beguncev in gostiteljskih skupnosti, tudi v smislu zagotavljanja ustrezne infrastrukture;

                                       (c)

                                       podpiranje nacionalnih in lokalnih organov pri spoprijemanju s posledicami prisotnosti beguncev v Turčiji, tudi v smislu upravljanja migracijskih tokov in zagotavljanja ustrezne infrastrukture.“;

                           —

                           v členu 4 se odstavek 2 nadomesti z naslednjim besedilom:

                              „Od skupnih sredstev se znesek v višini 1 000 000 000 EUR financira iz proračuna EU s pridržkom naknadnega sprejetja posameznih sklepov o financiranju v skladu s členom 84(2) Uredbe (EU, Euratom) št. 966/2012 ter v skladu z njenimi finančnimi pravili in zahtevami zadevnega temeljnega akta.“;

                           —

                           v členu 4 se odstavek 3 nadomesti z naslednjim besedilom:

                              „Države članice na podlagi obljubljenih finančnih prispevkov zagotovijo znesek v višini 2 000 000 000 EUR v skladu z razčlenitvijo prispevkov po ključu bruto nacionalnega dohodka (BND), ki temelji na proračunu za leto 2015.“;

                           —

                           v členu 5 se odstavek 1 nadomesti z naslednjim besedilom:

                              „1.   Usmerjevalni odbor instrumenta:

                                          (i)

                                          zagotavlja strateške smernice za usklajevanje pomoči, ki se bo zagotovila. Strateške smernice vključujejo določanje splošnih prioritet, vrst dejavnosti, ki se bodo podprle, instrumentov, ki se bodo uporabili za učinkovito izvajanje in usklajevanje dejavnosti, ter po potrebi pogojev v zvezi z izpolnjevanjem obveznosti Turčije iz skupnega akcijskega načrta EU in Turčije za zagotovitev pomoči;

                                          (ii)

                                          stalno spremlja in ocenjuje izvajanje dejavnosti, ki se usklajujejo v okviru instrumenta, vključno s spoštovanjem zahtevanih pogojev, ob upoštevanju ocen, ki so jih izvedle strukture, vzpostavljene z namenom spremljanja napredka pri izpolnjevanju obveznosti iz skupnega akcijskega načrta EU in Turčije;

                                          (iii)

                                          preverja napovedi izplačil v zvezi z izvajanjem dejavnosti, ki jih je predložila Komisija, in po potrebi Komisiji predlaga, da odloži ves vpoklic sredstev ali del vpoklica v zvezi z enim ali več poznejšimi obroki, ki jih je treba plačati;

                                          (iv)

                                          spremlja prispevke držav članic glede na časovni razpored prispevkov, določen v potrdilu o prispevkih vsake države članice, ob upoštevanju dogovorjenega zneska v višini 2 000 000 000 EUR.

                                    Usmerjevalni odbor sestavljajo dva predstavnika Komisije in po en predstavnik iz vsake države članice.
                              Kolikor je to mogoče, usmerjevalni odbor strateške smernice daje s soglasjem. V primeru glasovanja se rezultat glasovanja odloči z navadno večino članic.
                              Turčija je članica usmerjevalnega odbora v svetovalni vlogi ob upoštevanju odstavka 1(i) in (ii), da se zagotovi popolno usklajevanje dejavnosti na terenu, razen kadar usmerjevalni odbor proučuje strateške smernice glede pogojev v zvezi z izvajanjem zavez Turčije iz skupnega akcijskega načrta EU in Turčije za zagotovitev pomoči ali spremlja in ocenjuje spoštovanje teh pogojev.
                              Zagotovi se, da predstavniki držav članic in Komisije v odboru niso v navzkrižju interesov, kot je opredeljeno z Uredbo (EU, Euratom) št. 966/2012.“;

                           —

                           v členu 5 se odstavek 2 nadomesti z naslednjim besedilom:

                              „Komisija predseduje usmerjevalnemu odboru in vodi usklajevanje dela odbora.
                              Komisija ima pri strateških smernicah usmerjevalnega odbora pravico veta z izključnim ciljem, da se zagotovi zakonitost vsakega poznejšega sklepa, vključno z njegovo združljivostjo z odgovornostjo Komisije za izvrševanje proračuna Unije. Kadar Komisija namerava to pravico uveljavljati, na zahtevo utemelji, zakaj bi bil osnutek sklepa neskladen s katero koli od prej navedenih zahtev.“;

                           —

                           v členu 5 se odstavek 3 nadomesti z naslednjim besedilom:

                              „Usmerjevalni odbor na predlog Komisije pripravi in sprejme svoj poslovnik v treh mesecih od datuma sprejetja tega sklepa.“;

                           —

                           v členu 6 se črtata naslova „Proračun EU“ in „Prispevki držav članic“;

                           —

                           v členu 6 se odstavek 3 nadomesti z naslednjim besedilom:

                              „Dejavnosti in ukrepi, ki se usklajujejo v okviru instrumenta, se izvajajo v skladu s finančnimi pravili, ki se uporabljajo za proračun Unije, in zahtevami zadevnega temeljnega akta.“;

                           —

                           v členu 6 se odstavku 4 doda naslednje besedilo:

                              „Pri upravljanju zneskov, ki se usklajujejo v okviru instrumenta, se v celoti upoštevajo strateške smernice usmerjevalnega odbora iz člena 5, zlasti kar zadeva pogoje zagotavljanja pomoči.“;

                           —

                           v členu 9 se odstavek 1 spremeni z naslednjim besedilom:

                              „Instrument se vzpostavi 1. januarja 2016 za finančne prispevke v proračunskih letih 2016 in 2017. Upravlja se na podlagi prispevkov držav članic in njihovega časovnega razporeda, ki se sporočijo Komisiji, ta pa potrdi prejem.“;

               3.

               Priloga se črta.

      V Bruslju, 10. februarja 2016

            Za Komisijo

         Johannes HAHN

            Član Komisije

      (1)  UL L 163, 2.7.1996, str. 1.

      (2)  Skupna izjava Sveta in predstavnikov vlad držav članic, ki so se sestali v okviru Sveta, Evropskega parlamenta in Evropske komisije: „Evropsko soglasje o humanitarni pomoči“ (UL C 25, 30.1.2008, str. 1).

      (3)  UL L 298, 26.10.2012, str. 1.

      (4)  UL L 362, 31.12.2012, str. 1.

      (5)  Uredba (EU) št. 232/2014 Evropskega parlamenta in Sveta z dne 11. marca 2014 o vzpostavitvi evropskega instrumenta sosedstva (UL L 77, 15.3.2014, str. 27).

      (6)  Uredba (EU) št. 233/2014 Evropskega parlamenta in Sveta z dne 11. marca 2014 o vzpostavitvi instrumenta za financiranje razvojnega sodelovanja (UL L 77, 15.3.2014, str. 44).

      (7)  Uredba (EU) št. 231/2014 Evropskega parlamenta in Sveta z dne 11. marca 2014 o vzpostavitvi instrumenta za predpristopno pomoč (UL L 77, 15.3.2014, str. 11).

      (8)  Uredba (EU) št. 230/2014 Evropskega parlamenta in Sveta z dne 11. marca 2014 o vzpostavitvi instrumenta za prispevanje k stabilnosti in miru (UL L 77, 15.3.2014, str. 1).

      (9)  UL L 163, 2.7.1996, str. 1.

      (10)  Skupna izjava Sveta in predstavnikov vlad držav članic, ki so se sestali v okviru Sveta, Evropskega parlamenta in Evropske komisije: „Evropsko soglasje o humanitarni pomoči“ (UL C 25, 30.1.2008, str. 1).

      (11)  UL L 163, 2.7.1996, str. 1.

      (12)  UL C 25, 30.1.2008, str. 1.

      (13)  UL L 298, 26.10.2012, str. 1.

      (14)  UL L 362, 31.12.2012, str. 1.


title: Sklep sveta z dne 19. decembra 2002 o umiku tajnosti za Schengensko posvetovalno omrežje (tehnične zahteve)

text:
Pomembno pravno obvestilo

|

32003D0330

Uradni list L 116 , 13/05/2003 str. 0022 - 0023

		Sklep svetaz dne 19. decembra 2002o umiku tajnosti za Schengensko posvetovalno omrežje (tehnične zahteve)(2003/330/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 207 Pogodbe,ob upoštevanju naslednjega:(1) Dokument SCH/II-Vision (99) 5 med ostalim določa načela, v skladu s katerimi se mora uporabljati računalniški postopek pri posvetovanju med centralnimi organi za namene izdajanja vizumov skladu s členom 17(2) Konvencije o izvajanju schengenskega sporazuma z dne 14. junija 1985 med vladami držav gospodarske unije Beneluksa, Zvezne republike Nemčije in Republike Francije o postopni odpravi kontrol na njihovih skupnih mejah, podpisane v Schengnu 19. junija 1990.(2) Sklep Sveta 2000/645/ES z dne 17. oktobra 2000 je potrdil, da predstavlja dokument SCH/II-Vision (99) 5, ki popravlja schengenski pravni red, vsebovan v Sklepu schengenskega Izvršnega odbora SCH/Com-ex(94) 15 rev. [1], del schengenskega pravnega reda. Člen 2 tega sklepa je dokument klasificiral kot tajen.(3) Dokument SCH/II-Vision (99) 5 je bil naknadno spremenjen s sklepi Sveta z dne 24. aprila 2001 in 19. decembra 2002 v skladu z določbami člena 1 Uredbe Sveta (ES) št. 789/2001 z dne 24. aprila 2001, s katero se Svetu pridržijo izvedbena pooblastila v zvezi z nekaterimi podrobnejšimi predpisi in praktičnimi postopki preverjanja prošenj za vizume [2].(4) Za dokument SCH/II-Vision (99) 5, kakor je bil naknadno spremenjen, (v nadaljevanju "Schengensko posvetovalno omrežje (tehnične zahteve)"), je treba delno umakniti tajnost; za preostale dele Schengenskega posvetovalnega omrežja (tehnične zahteve) je treba stopnjo tajnosti znižati na "RESTREINT UE".(5) Priporočljivo je, da se razveljavi člen 2 Sklepa 2000/645/ES, zato da se lahko prihodnji sklepi o določitvi stopnje tajnosti Schengenskega posvetovalnega omrežja (tehnične zahteve) sprejmejo v skladu z običajnimi pravili o določanju stopenj tajnosti dokumentov, kakor je določeno v Sklepu Sveta 2001/264/ES z 19. marca 2001 o sprejetju predpisov Sveta o varovanju tajnosti [3] –SKLENIL:Člen 1Za Schengensko posvetovalno omrežje (tehnične zahteve) se umakne tajnost, razen za točki 2 in 3 dela I in za Priloge 3, 6, 7 in 9.Člen 2Za točki 2 in 3 dela I in Priloge 3, 6, 7 in 9 k Schengenskemu posvetovalnemu omrežju (tehnične zahteve) se določi stopnja tajnosti "RESTREINT UE".Člen 31. Člen 2 Sklepa 2000/645/ES se razveljavi.2. Prihodnji sklepi o določanju stopenj tajnosti Schengenskega posvetovalnega omrežja (tehnične zahteve) se sprejmejo v skladu z določbami Sklepa 2001/264/ES.Člen 4Ta sklep začne učinkovati z dnem objave v Uradnem listu Evropske unije.V Bruslju, 19. decembra 2002Za SvetPredsednikL. Espersen[1] UL L 272, 25.10.2000, str. 24.[2] UL L 116, 26.4.2001, str. 2.[3] UL L 101, 11.4.2001, str. 1.--------------------------------------------------


title: 2012/681/EU: Sklep Evropskega parlamenta in Sveta z dne 25. oktobra 2012 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/009 NL/Gelderland Construction 41, Nizozemska)

text:
               7.11.2012

               SL

               Uradni list Evropske unije

               L 307/75

         SKLEP EVROPSKEGA PARLAMENTA IN SVETA
   z dne 25. oktobra 2012
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/009 NL/Gelderland Construction 41, Nizozemska)
   (2012/681/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo razširjeno na vloge, vložene med 1. majem 2009 in 30. decembrom 2011, da bi se vključila pomoč za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Nizozemska je 15. decembra 2011 vložila vlogo za uporabo sredstev ESPG v zvezi s presežnimi delavci v 54 podjetjih, ki delujejo v panogi, razvrščeni v oddelek 41 NACE Revizija 2 („Gradnja stavb“), v regiji Gelderland (NL22) na ravni NUTS II, ter jo do 11. junija 2012 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 2 898 594 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Nizozemska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji zagotovi vsota 2 898 594 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 25. oktobra 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2006/850/ES: Sklep Sveta z dne 20. novembra 2006 o razširitvi uporabe Sklepa 2006/849/ES o spremembah in podaljšanju Sklepa 2001/923/ES o vzpostavitvi programa izmenjave, pomoči in usposabljanja za zaščito eura proti ponarejanju (program Pericles ) na nesodelujoče države članice

text:
               28.11.2006

               SL

               Uradni list Evropske unije

               L 330/30

      SKLEP SVETA

   z dne 20. novembra 2006
   o razširitvi uporabe Sklepa 2006/849/ES o spremembah in podaljšanju Sklepa 2001/923/ES o vzpostavitvi programa izmenjave, pomoči in usposabljanja za zaščito eura proti ponarejanju (program „Pericles“) na nesodelujoče države članice
   (2006/850/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Ob sprejetju Sklepa 2006/849/ES (1) je Svet navedel, da bi se Sklep moral uporabljati v sodelujočih državah članicah, kot je opredeljeno v prvi alinei člena 1 Uredbe Sveta (ES) št. 974/98 z dne 3. maja 1998 o uvedbi eura (2).

               (2)

               Vendar pa bi morali biti izmenjava podatkov in osebja ter ukrepi pomoči in usposabljanja, ki se izvajajo po programu Pericles, enotni v vsej Skupnosti, zato bi morali sprejeti zahtevane ukrepe za zagotovitev iste stopnje zaščite eura v državah članicah, katerih uradna valuta ni euro –

         SKLENIL:
   Člen 1
   Uporaba Sklepa 2006/849/ES se razširi na države članice, ki niso sodelujoče države članice, kakor je opredeljeno v prvi alinei člena 1 Uredbe (ES) št. 974/98.
   Člen 2
   Ta sklep začne veljati z učinkom na dan objave v Uradnem listu Evropske unije.

      V Bruslju, 20. novembra 2006

            Za Svet

            Predsednik

         J. KORKEAOJA

      (1)  Glej stran 28 tega Uradnega lista.

      (2)  UL L 139, 11.5.1998, str. 1.


title: 2014/888/EU: Sklep Sveta z dne 4. decembra 2014 o odobritvi, v imenu Evropske unije, Protokola h Konvenciji o mednarodnih zavarovanjih na premični opremi v zvezi z zadevami, ki se nanašajo na železniška vozna sredstva, sprejetega v Luxembourgu 23. februarja 2007

text:
               10.12.2014

               SL

               Uradni list Evropske unije

               L 353/9

         SKLEP SVETA
   z dne 4. decembra 2014
   o odobritvi, v imenu Evropske unije, Protokola h Konvenciji o mednarodnih zavarovanjih na premični opremi v zvezi z zadevami, ki se nanašajo na železniška vozna sredstva, sprejetega v Luxembourgu 23. februarja 2007

      (2014/888/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 81(2) v povezavi s točko (a) člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Unija si prizadeva za oblikovanje skupnega pravosodnega območja, temelječega na načelu vzajemnega priznavanja sodnih odločb.

               (2)

               Protokol h Konvenciji o mednarodnih zavarovanjih na premični opremi v zvezi z zadevami, ki se nanašajo na železniška vozna sredstva (v nadaljnjem besedilu: železniški protokol), ki je bil sprejet v Luxembourgu 23. februarja 2007, je koristen prispevek k ureditvi zadevnega področja na mednarodni ravni. Zato je zaželeno, da se določbe tega instrumenta, ki se nanašajo na zadeve v izključni pristojnosti Unije, začnejo uporabljati čim prej.

               (3)

               Komisija se je v imenu Evropske skupnosti pogajala o železniškem protokolu v zvezi z deli, ki so bili v izključni pristojnosti Skupnosti.

               (4)

               V skladu s členom XXII(1) železniškega protokola lahko ta protokol podpišejo, sprejmejo, odobrijo ali k njemu pristopijo regionalne organizacije za gospodarsko povezovanje, pristojne za določene zadeve, ki jih ureja ta protokol.

               (5)

               Protokol se nanaša tudi na nekatere zadeve, ki jih urejajo Uredba (ES) št. 44/2001 (1)
                  , ki jo bo 10. januarja 2015 zamenjala Uredba (EU) št. 1215/2012 Evropskega parlamenta in Sveta (2), Uredba Sveta (ES) št. 1346/2000 (3), Uredba (ES) št. 593/2008 Evropskega parlamenta in Sveta (4), Direktiva 2008/57/ES Evropskega parlamenta in Sveta (5) in Uredba (ES) št. 881/2004 Evropskega parlamenta in Sveta (6).

               (6)

               Skupnost je podpisala železniški protokol 10. decembra 2009, potem ko je Svet 30. novembra 2009 sprejel Sklep 2009/940/ES (7).

               (7)

               Za nekatere zadeve, ki jih ureja železniški protokol, je izključno pristojna Unija, za druge zadeve, ki jih ureja ta instrument, pa so pristojne države članice.

               (8)

               Unija bi zato morala železniški protokol odobriti.

               (9)

               V členu XXII(2) železniškega protokola je določeno, da regionalna organizacija za gospodarsko povezovanje ob podpisu, sprejetju, odobritvi ali pristopu da izjavo, v kateri navede zadeve, ki jih ureja navedeni protokol in v zvezi s katerimi so njene države članice nanjo prenesle pristojnost.

               (10)

               Skupnost je dala zahtevano izjavo v zvezi s svojo pristojnostjo ob podpisu železniškega protokola. Kljub temu bi morala Unija ob odobritvi železniškega protokola to izjavo obnoviti, da bi odpravila v njej vsebovano napako glede dejstev ter upoštevala spremembe zakonodaje in pristop Republike Hrvaške k Uniji.

               (11)

               Členi VI, VIII, IX in X železniškega protokola se uporabljajo samo, kadar da država pogodbenica izjavo v skladu s členom XXVII železniškega protokola, in pod pogoji iz navedene izjave. Ob odobritvi železniškega protokola Unija ne bi smela dati izjave v skladu s členom XXVII(2) o uporabi člena VIII in tudi nobene izjave, v skladu s členom XXVII(1) in (3). Tako se ne bo poseglo v pristojnost držav članic v zvezi s pravili materialnega prava glede plačilne nesposobnosti.

               (12)

               Za Združeno kraljestvo in Irsko so Uredba (ES) št. 44/2001, ki se 10. januarja 2015 nadomesti z Uredbo (EU) št. 1215/2012, Uredba (ES) št. 1346/2000, Uredba (ES) št. 593/2008, Direktiva 2008/57/ES in Uredba (ES) št. 881/2004 zavezujoče, ti državi zato sodelujeta pri sprejetju in uporabi tega sklepa.

               (13)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zanjo ni zavezujoč oziroma se v njej ne uporablja –

         SPREJEL NASLEDNJI SKLEP:
   Člen 1
   Protokol h Konvenciji o mednarodnih zavarovanjih na premični opremi v zvezi z zadevami, ki se nanašajo na železniška vozna sredstva, sprejet v Luxembourgu 23. februarja 2007 (v nadaljnjem besedilu: železniški protokol), se odobri v imenu Evropske unije (8).
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Evropske unije deponira(-jo) listino o odobritvi iz člena XXI železniškega protokola (9).
   Člen 3
   Ob odobritvi železniškega protokola Unija v skladu s členom XXII(2) tega protokola poda izjavo, ki je navedena v Prilogi.
   Člen 4
   Ta sklep začne veljati na dan sprejetja.

      V Bruslju, 4. decembra 2014

            Za Svet

            Predsednik

         A. ORLANDO

      (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 12, 16.1.2001, str. 1).

      (2)  Uredba (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 351, 20.12.2012, str. 1).

      (3)  Uredba Sveta (ES) št. 1346/2000 z dne 29. maja 2000 o postopkih v primeru insolventnosti (UL L 160, 30.6.2000, str. 1).

      (4)  Uredba (ES) št. 593/2008 Evropskega parlamenta in Sveta z dne 17. junija 2008 ES o pravu, ki se uporablja za pogodbene obveznosti (Rim I) (UL L 177, 4.7.2008, str. 6).

      (5)  Direktiva 2008/57/ES Evropskega parlamenta in Sveta z dne 17. junija 2008 o interoperabilnosti železniškega sistema v Skupnosti (UL L 191, 18.7.2008, str. 1).

      (6)  Uredba (ES) št. 881/2004 Evropskega parlamenta in Sveta (ES) z dne 29. aprila 2004 o ustanovitvi Evropske železniške agencije (Uredba o Agenciji) (UL L 164, 30.4.2004, str. 1.)

      (7)  Sklep Sveta 2009/940/ES z dne 30. novembra 2009 o podpisu Protokola h Konvenciji o mednarodnih zavarovanjih na premični opremi v zvezi z zadevami, ki se nanašajo na železniška vozna sredstva, sprejetega v Luksemburgu 23. februarja 2007, s strani Evropske skupnosti (UL L 331, 16.12.2009, str. 1).

      (8)  Besedilo železniškega protokola je bilo objavljeno v UL L 331, 16.12.2009, str. 5, skupaj s sklepom o podpisu.

      (9)  Generalni sekretariat Sveta bo v Uradnem listu Evropske unije objavil datum začetka veljavnosti železniškega protokola za Unijo.

      PRILOGA
      Izjava na podlagi člena XXII(2) o pristojnosti Evropske unije za zadeve, ki jih ureja Protokol h Konvenciji o mednarodnih zavarovanjih na premični opremi v zvezi zadevami, ki se nanašajo na železniška vozna sredstva („železniški protokol“), ki je bil sprejet v Luxembourgu 23. februarja 2007 in v zvezi s katerim so države članice pristojnost prenesle na Unijo

                  1.

                  V členu XXII železniškega protokola je določeno, da lahko regionalne organizacije za gospodarsko povezovanje, ki so jih ustanovile neodvisne države in so pristojne za nekatere zadeve, ki jih ureja protokol, protokol podpišejo, sprejmejo ali odobrijo ali k njemu pristopijo, če dajo izjavo iz člena XXII(2). Unija se je odločila odobriti železniški protokol, zato daje navedeno izjavo.

                  2.

                  Države članice Evropske unije so Kraljevina Belgija, Republika Bolgarija, Češka republika, Kraljevina Danska, Zvezna republika Nemčija, Republika Estonija, Irska, Helenska republika, Kraljevina Španija, Francoska republika, Hrvaška republika, Italijanska republika, Republika Ciper, Republika Latvija, Republika Litva, Veliko vojvodstvo Luksemburg, Madžarska, Republika Malta, Kraljevina Nizozemska, Republika Avstrija, Republika Poljska, Portugalska republika, Romunija, Republika Slovenija, Slovaška republika, Republika Finska, Kraljevina Švedska ter Združeno kraljestvo Velika Britanija in Severna Irska.

                  3.

                  Vendar se ta izjava v skladu s členoma 1 in 2 Protokola št. 22 o stališču Danske, priloženega Pogodbi o Evropski uniji in Pogodbi o delovanju Evropske unije, ne uporablja za Kraljevino Dansko.

                  4.

                  Ta izjava se ne uporablja za ozemlja držav članic, na katerih se Pogodba o delovanju Evropske unije ne uporablja (glej člen 355 navedene pogodbe), in ne posega v ukrepe ali stališča, ki jih lahko sprejmejo zadevne države članice na podlagi železniškega protokola v imenu in interesu navedenih ozemelj.

                  5.

                  Države članice so prenesle na Unijo pristojnosti v zvezi z zadevami, ki lahko vplivajo na ali spreminjajo pravila iz Uredbe Sveta (ES) št. 44/2001 (1), ki jo bo 10. januarja 2015 zamenjala Uredba (EU) št. 1215/2012 Evropskega parlamenta in Sveta (2), Uredbe Sveta (ES) št. 1346/2000 (3), Uredbe (ES) št. 593/2008 Evropskega parlamenta in Sveta (4), Direktive 2008/57/ES Evropskega parlamenta in Sveta (5) in Uredbe (ES) št. 881/2004 Evropskega parlamenta in Sveta (6).

                  6.

                  Kar zadeva sistem številčenja vozil, je Unija z Odločbo Komisije 2006/920/ES (7), ki je bila spremenjena 14. novembra 2012 s Sklepom Komisije 2012/757/EU (8), uvedla sistem številčenja, ki je primeren za identifikacijo železniških voznih sredstev iz člena XIV železniškega protokola.
                  Poleg tega je Unija dosegla precejšen napredek pri izmenjavi podatkov med državami članicami Evropske unije in mednarodnim registrom, in sicer z Odločbo Komisije 2007/756/ES (9), ki je bila spremenjena 14. novembra 2012 s Sklepom 2012/757/EU. Države članice Evropske unije so v skladu s tem sklepom vzpostavile nacionalne registre vozil,izogniti pa bi se bilo treba podvajanju podatkov z mednarodnim registrom.

                  7.

                  Unija ne daje izjave v skladu s členom XXVII(2) v zvezi z uporabo člena VIII, niti ne daje izjave v skladu s členom XXVII(1) in (3). Države članice ohranijo pristojnost v zvezi s pravili materialnega prava glede plačilne nesposobnosti.

                  8.

                  Izvajanje pristojnosti, ki so jo države članice prenesle na Unijo v skladu s Pogodbo o Evropski uniji in Pogodbo o delovanju Evropske unije, se že po svoji naravi nenehno razvija. V okviru teh Pogodb lahko pristojne institucije sprejemajo odločitve, s katerimi se določi obseg pristojnosti Unije. Ta si zato pridržuje pravico, da ustrezno spremeni to izjavo, kar pa ni pogoj za izvajanje njene pristojnosti za zadeve, ki jih ureja železniški protokol.

         (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 12, 16.1.2001, str. 1).

         (2)  Uredba (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (prenovitev) (UL L 351, 20.12.2012, str. 1).

         (3)  Uredba Sveta (ES) št. 1346/2000 z dne 29. maja 2000 o postopkih v primeru insolventnosti (UL L 160, 30.6.2000, str. 1).

         (4)  Uredba (ES) št. 593/2008 Evropskega parlamenta in Sveta z dne 17. junija 2008 o pravu, ki se uporablja za pogodbena obligacijska razmerja (Rim I) (UL L 177, 4.7.2008, str. 6).

         (5)  Direktiva 2008/57/ES Evropskega parlamenta in Sveta z dne 17. junija 2008 o interoperabilnosti železniškega sistema v Skupnosti (prenovitev) (UL L 191, 18.7.2008, str. 1).

         (6)  Uredba (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (Uredba o Agenciji).

         (7)  Odločba Komisije 2006/920/ES z dne 11. avgusta 2006 o tehnični specifikaciji interoperabilnosti, ki se nanaša na podsistem „Vodenje in upravljanje prometa“ vseevropskega železniškega sistema za konvencionalne hitrosti (UL L 359, 18.12.2006, str. 1).

         (8)  Sklep Komisije 2012/757/EU z dne 14. novembra 2012 o tehničnih specifikacijah za interoperabilnost, ki se nanašajo na podsistem Vodenje in upravljanje prometa železniškega sistema v Evropski uniji in o spremembi Odločbe 2007/756/ES (UL L 345, 15.12.2012, str. 1).

         (9)  Odločba Komisije 2007/756/ES z dne 9. novembra 2007 o sprejetju skupne specifikacije nacionalnega registra vozil v skladu s členom 14(4) in (5) direktiv 96/48/ES in 2001/16/ES (UL L 305, 23.11.2007, str. 30).


               22.9.2017

               SL

               Uradni list Evropske unije

               C 316/272

         P8_TA(2015)0295
   Vprašanje za pisni odgovor (razlaga člena 130(3) Poslovnika)
   Sklep Evropskega parlamenta z dne 9. septembra 2015 o vprašanju za pisni odgovor (razlaga člena 130(3) Poslovnika) (2015/2152(REG))
   (2017/C 316/31)

      Evropski parlament,

               —

               ob upoštevanju pisma predsednice Odbora za ustavne zadeve z dne 4. septembra 2015,

               —

               ob upoštevanju člena 226 Poslovnika,

               1.

               sklene, da se členu 130(3) Poslovnika doda sledeča razlaga:
               „Izraz ‚izjemoma‘ je treba razlagati tako, da se dodatno vprašanje nanaša na nujno zadevo ter njegova vložitev ne more počakati do naslednjega meseca. Poleg tega mora biti število vloženih vprašanj v skladu z drugim pododstavkom odstavka 3 manjše od običajnih pet vprašanj na mesec.“;

               2.

               naroči svojemu predsedniku, naj ta sklep posreduje v vednost Svetu in Komisiji.